**Ministru kabineta noteikumu projekta**

**„Grozījums Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas un anulēšanas kārtība””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt pasākumus koronavīrusa Covid-19 izraisītās slimības izplatības ierobežošanai.Noteikumu projekts stāsies spēkā vispārējā kārtībā pēc noteikumu publikācijas “Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par maternitātes un slimības apdrošināšanu” 12.pants un Ārstniecības likuma 53.pants.Krīzes vadības padomes 2.marta sēdes protokola 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā tiek apliecināta personas pārejoša darbnespēja, un attiecīgo dokumentu izsniegšanas un anulēšanas kārtību nosaka Ministru kabineta 2001.gada 3.aprīļa noteikumi Nr.152 “Darbnespējas lapu izsniegšanas un anulēšanas kārtība” (MK noteikumi Nr.152).Saskaņā ar Pasaules Veselības organizācijas (turpmāk – PVO) datiem, kopumā pasaulē no 2019. gada 31. decembra līdz 2020. gada 1. martam ziņots par 87 024 laboratoriski apstiprinātiem saslimšanas gadījumiem ar Covid-19 infekciju, ko raisīja jauns koronavīruss. 2 979 pacienti (pārsvarā ar nopietnām blakus slimībām vai gados veci) ir miruši.Par saslimšanas gadījumiem ziņots Amerikas, Austrālijas, Āfrikas un Eirāzijas kontinentos. Pieaudzis arī apstiprināto saslimšanas gadījumu skaits Eiropas valstīs (Eiropas slimību profilakses un kontroles centra (turpmāk – ECDC) dati uz 01.03.2020.):Itālija (1128), Vācija (111), Francija (100), Spānija (66), Lielbritānija (23), Šveice (18), Norvēģija (15), Zviedrija (13), Austrija (10), Grieķija (7), Nīderlande (7), Horvātija (5), Dānija (3), Somija (3), Gruzija (3), Rumānija (3), Krievija (2), Armēnija (1), Azerbaidžāna (1), Baltkrievija (1), Beļģija (1), Igaunija ( 1), Islande (1), Īrija (1), Lietuva (1), Luksemburga (1), Monako (1), Ziemeļmaķedonija (1) un Sanmarīno (1). Ķīnā saslimstība ar Covid-2019 mazinās. ECDC 2020. gada 02. martā ir aktualizējis gadījuma definīciju, nosakot to, ka Covid-19 gadījumu tiek attiecinātas valstis, kur infekcija izplatās valsts iekšienē.Savukārt Slimību profilakses un kontroles centrs (SPKC) vadoties pēc ECDC rekomendācijām un publicētajiem datiem par Covid-19 infekcijas izplatīšanos konkrētos reģionos un riskiem Covid-19 infekcijai tikt ievestai Latvijas teritorijā, sagatavo priekšlikumus Covid-19 infekcijas skartajām teritorijām, kurām noteikti īpašie piesardzības pasākumi, sarakstam. Valsts operatīvā medicīniskā komisijā (VOMK) izvērtē SPKC sagatavotos priekšlikumus Covid-19 infekcijas skartajām teritorijām, kurām noteikti īpašie piesardzības pasākumi, un apstiprina šo valstu sarakstu, kas tiek publicēts SPKC mājaslapā[[1]](#footnote-1).Covid-19 infekciju izraisošais koronavīruss galvenokārt izplatās tieši kontaktējoties ar inficētu personu sīku pilienu veidā, kas rodas inficētajai personai runājot, šķaudot vai klepojot, tieši pieskaroties inficētai personai (paspiežot roku, vai skūpstoties), kā arī netieša kontakta ceļā, pieskaroties virsmām un priekšmetiem, kam pieskārusies inficētā persona (piemēram, durvju rokturiem). Atbilstoši PVO sniegtajai informācijai, apmēram 1 no katriem 6 cilvēkiem, kuri inficējas, Covid-19 slimības gaita ir smaga, kas izpaužas ar dažādiem smagiem veselības traucējumiem, kā rezultātā var arī iestāties nāve. Gados vecākiem cilvēkiem un tiem, kam ir tādas veselības problēmas kā paaugstināts asinsspiediens, sirdsdarbības traucējumi vai diabēts, ir lielāka iespēja saslimt ar smagu slimības formu.  Personām, kas atgriezušās no Covid-19 infekcijas skartajām teritorijām, kurām noteikti īpašie piesardzības pasākumi, tiek rekomendēts 14 dienas pēc atgriešanās novērot savu veselības stāvokli. Pieaugušie var turpināt savas ikdienas gaitas un, ja ir iespējams, var vienoties ar darba devēju par attālināto darbu. Savukārt parādoties kaut minimālām akūtas elpošanas ceļu infekcijas pazīmēm, zvanīt 113, lai veiktu laboratorisko izmeklēšanu un saslimšanas gadījums tiktu pēc iespējas ātrāk atklāts un uzsākti nepieciešamie ārstēšanas un piesardzības pasākumi. Pēc PVO un ECDC rekomendācijām par personām, kas bijušas tuvā kontaktā ar inficēto, uzskata personas, kam bijis tiešs kontakts ar inficēto 15 un vairāk minūtes un persona, kas atradusies no inficētās personas 2 metrus vai tuvāk. Ņemot vērā minēto šī norma var tikt attiecināta uz darbiniekiem, kas sniedzot pakalpojumu atrodas vienā telpā ar klientu vairāk kā 15 minūtes.Līdz ar to īpaša vērība savai veselībai jāpievērš veselības aprūpes, sociālās aprūpes un izglītības iestāžu darbiniekiem. Lai novērstu riskus Covid-19 infekcijai izplatīties ārstniecības iestādēs un sociālās aprūpes institūcijās, kur uzturas visvairāk Covid-19 infekcijas riskam pakļautās personas, Veselības ministrija rekomendē šo iestāžu darbiniekiem neveikt savus darba pienākumus un 14 dienas kopš izbraukšanas no vīrusa skartās teritorijas, kurai piemērojami īpašie piesardzības pasākumi, nedoties uz darbu. Šiem darbiniekiem nepieciešams attaisnot prombūtni, taču esošā MK noteikumu Nr.152 redakcija paredz to, ka darbnespēja tiek noteikta kontaktpersonām. Savukārt Epidemioloģiskās drošības likums nosaka to, ka **kontaktpersona** ir cilvēks, kurš ir bijis tiešā vai netiešā kontaktā ar infekciozu personu vai uzturējies epidēmijas perēklī un kuram ir bijusi iespēja inficēties. Uz minētajiem darbiniekiem kontaktpersonu definīciju nevar attiecināt, jo šie cilvēki nav bijuši tuvā kontaktā ar infekcijas slimnieku vai uzturējušies infekcijas perēklī. Tādēļ ir nepieciešams noteikt atsevišķu regulējumu šiem gadījumiem un tādēļ ir sagatavots MK 152 grozījumu projekts. Tā kā šī norma tiek attiecināta tikai uz Covid-19 infekcijas izplatīšanās draudu novēršanu un tā atbilst specifiskai situācijai, kas saistīta ar šīs infekcijas pretepidēmijas pasākumiem ir paredzēts šo normu noteikt kā pārejas periodu uz laiku, kamēr ir aktuāli Covid-19 infekcijas izplatīšanās draudi.Tiek paredzēts, ka ārsts vai ārsta palīgs bez personas personīgas apskates un izmeklēšanas personām, kas izglītības iestādē, kuru apmeklē bērni, ārstniecības iestādē vai sociālās aprūpes institūcijā ir nodarbinātas darbos, kuros ir tuvs kontakts ar pakalpojuma saņēmēju, klientu vai pacientu un, kas atgriezušās no tām COVID-19 infekcijas skartajām teritorijām, kurām noteikti īpašie piesardzības pasākumi, izsniedz darbnespējas lapu līdz 14 dienām, skaitot no dienas, kad persona izbraukusi no skartās teritorijas.Ārstniecības persona, kura izsniedz darbnespējas lapu projektā paredzētajos gadījumos, saziņā (telefonsarunā) ar pacientu noskaidro nepieciešamo informāciju, pārliecinās, vai personas apmeklētā teritorija ir Covid-19 infekcijas skartā teritorija atbilstoši SPKC tīmekļa vietnē[[2]](#footnote-2) publicētajai informācijai, un veic ierakstus pacienta medicīniskajā dokumentācijā, pamatojoties uz personas mutiski sniegto informāciju.Tiesības saņemt darbnespējas lapu attiecas tikai uz tiem ārstniecības iestādes, sociālās aprūpes institūcijas un izglītības iestādes darbiniekiem, kas pakalpojumu sniedzot tieši kontaktējas ar pakalpojuma saņēmēju, tas nozīmē bijis tuvā kontaktā, kā rezultātā pakalpojuma saņēmējam varētu radīt inficēšanās riskus. Lai ierobežotu Covid-19 infekcijas izplatīšanos bērnu vidū, bērniem, kas atgriezušies no Covid-19 infekcijas skartajām teritorijām, kurām noteikti īpašie piesardzības pasākumi, tiek rekomendēta pašizolācija mājās. Šiem bērniem tik piemērots kontaktpersonas status un noteikta karantīna mājās, tādējādi par bērnu līdz 14 gadu vecumam ārstniecības persona var izsniegt darbnespējas lapu atbilstoši **šobrīd spēkā esošajai kārtībai**, kā tas notiek jebkuros gadījumos, kad cilvēkam ir noteikta karantīna un nav nepieciešams noteikt jaunu regulējumu. Šajos gadījumos darbnespējas lapas izsniegšana bērna vecākiem notiek bez bērna apskates, pamatojoties uz vecāku sniegto informāciju par teritoriju, kurā bērns ir uzturējies pēdējo14 dienu laikā.Tāpat ņemot vērā to, ka bērniem ir sliktākas personīgās higiēnas, tai skaitā roku mazgāšanas iemaņas, kā rezultātā Covid-19 infekcija daudz straujāk var izplatīties bērnu kolektīvos, kā rezultātā ģimenes ietvarā inficēšanās riskam tiks pakļauti seniori un cilvēki ar hroniskām slimībām, Veselības ministrija rekomendē bērniem un izglītības iestāžu (kuras apmeklē bērni) un pirmsskolas izglītības iestāžu darbiniekiem 14 dienas kopš izbraukšanas no vīrusa skartās teritorijas, kurai piemērojami īpašie piesardzības pasākumi, neapmeklēt pirmsskolas izglītības iestādi vai izglītības iestādi (kuru apmeklē bērni). Ar šiem noteikumu grozījumiem tiek **saglabāta esošā darbnespējas lapu** ( A lapa pieaugušajiem un B lapa slima bērna kopšanai un pieaugušajiem no 11. dienas) izdošanas kārtība.Grozījumu MK noteikumos Nr.152 projekts paredz to, ka tiklīdz valsts tiek izslēgta no SPKC mājaslapā publicētā Covid-19 infekcijas skartajām teritorijām, kurām noteikti īpašie piesardzības pasākumi, saraksta, šo grozījumu projektā ietvertie darbnespējas lapas izsniegšanas nosacījumi vairs neattieksies uz personām, kas šīs valstis būs apmeklējušas vai uzturējušās tajās.Vienlaicīgi Veselības ministrija norāda, ka darbnespējas piešķiršana personām, kas uzturējušās Covid-19 infekcijas skartajās teritorijās, kurām noteikti īpašie piesardzības pasākumi, ir galējais pasākums, ja nav bijusi iespēja novērst darbinieka došanos uz šādu teritoriju.Līdz ar to rekomendējam darba devējam:1. nesūtīt darbinieku komandējumā uz minētajām teritorijām;2. iespēju robežās organizēt attālinātā darba iespējas darbiniekiem, kas atgriezušies no skartajām teritorijām;3. veikt pārrunas ar darbiniekiem, aicinot nedoties uz Covid-19 skartajām teritorijām.Gadījumā, ja darbinieks, kas uzturējies Covid-19 infekcijas skartajā teritorijā, kurai noteikti īpašie piesardzības pasākumi, atsakās ievērot pašizolāciju mājās, atbilstoši Darba likuma 58.panta trešās daļas nosacījumiem, darba devējam ir tiesības atstādināt darbinieku no darba, ja šis darbinieks, veicot darbu vai arī atrodoties darba vietā kaitēt viņa paša vai trešo personu drošībai un veselībai, kā arī darba devēja vai trešo personu pamatotām interesēm.Detalizēti ieteikumi darba devējiem pieejami SPKC mājas lapā[[3]](#footnote-3). |
| 3. | Projekta izstrādē iesaistītās institūcijas un publiskas personas kapitālsabiedrības | Slimību profilakses un kontroles centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, kuri ieceļojuši no Covid-19 skartajām teritorijām, ārstniecības personas, kas izsniegs darbnespējas lapas, SPKC, kas aktualizēs Covid-19 infekcijas skarto teritoriju, kurām noteikti īpašie piesardzības pasākumi, sarakstu, ārstniecības iestādes, sociālās aprūpes institūcijas vai izglītības iestādes, kur darbiniekiem būs nepieciešama darbnespēja, Veselības inspekcija, kas nodrošinās kontroli par noteikumu izpildi. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies ārstiem un ārsta palīgiem, kas izraksta pārejošas darbnespējas lapas. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija |  Šobrīd nav iespējams precīzi aprēķināt ietekmi uz valsts un pašvaldību budžetiem, jo nevar prognozēt, cik personas, kas nodarbinātas izglītības iestādē, kuru apmeklē bērni, ārstniecības iestādē vai sociālās aprūpes institūcijā, varētu būt atgriezušās no Covid-19 infekcijas skartajām teritorijām, kurām noteikti īpašie aizsardzības pasākumi.Valsts budžeta un pašvaldību budžetu iestādes A darbnespējas lapas gadījumā par pirmajām 10 darbnespējas dienām apmaksu veiks attiecīgi tām piešķirto budžetu līdzekļu ietvaros. Savukārt darbnespējas lapas apmaksa no 11 darbnespējas dienas tiks nodrošināta valsts sociālās apdrošināšanas speciālā budžeta piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav attiecināms |
| 2. | Atbildīgā institūcija | Nav attiecināms |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Nav attiecināms |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Nav attiecināms |
| A | B | C | D |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Nav attiecināms | Nav attiecināms |
| Iekļauj informāciju atbilstoši instrukcijas 58.1. apakšpunktam | Nav attiecināms | Nav attiecināms |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts netika izsludināts Valsts sekretāru sanāksmē, tā kā tas saistībā ar nepieciešamību noteikt pasākumus koronavīrusa izraisītās slimības Covid-19 izplatības ierobežošanai virzāms steidzamības kārtā. |
| 2. | Sabiedrības līdzdalība projekta izstrādē | 2020.gada 4.martā Veselības ministrijā tika organizēta sanāksme ar Veselības aprūpes darba devēju asociāciju un Latvijas Lielo slimnīcu asociāciju, lai pārrunātu šo noteikumu grozījuma realizēšanu un ietekmi uz ārstniecības iestāžu darbu.2020.gada 5.martā saņemts Latvijas Ģimenes ārstu asociācijas un Latvijas Lauku ģimenes ārstu asociācijas konceptuāls atbalsts MK 152 grozījuma projekta tālākai virzībai, vienlaikus izsakot priekšlikumus. Ņemot vērā ģimenes ārstu aktualizētos jautājumus, papildināta anotācija ar situācijas skaidrojumu, kā arī ģimenes ārstiem tiks sniegta precizēta informācija par rīcību konkrētos gadījumos. |
| 3. | Sabiedrības līdzdalības rezultāti | Nav |
| 4. | Cita informācija | Visa aktuālā informācija saistībā ar koronavīrusa izraisītās slimības Covid-19 izplatību ir publicēta un regulāri tiek aktualizēta Veselības ministrijas un SPKC tīmekļa vietnēs, kā arī iestāžu sociālo tīklu kontos. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārsti un ārsta palīgi, kuri izsniedz darbnespējas lapas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

Veselības ministre I. Viņķele

Marika Petroviča 60001572

Marika.Petrovica@vm.gov.lv

1. <https://spkc.gov.lv/lv/aktualitates/get/nid/769> [↑](#footnote-ref-1)
2. <https://spkc.gov.lv/lv/aktualitates/get/nid/769> [↑](#footnote-ref-2)
3. <https://spkc.gov.lv/lv/aktualitates/get/nid/772> [↑](#footnote-ref-3)